CELEX: 32020D0610
Language: bg
Date: 2020-05-04 00:00:00
Title: Решение (ОВППС) 2020/610 на Съвета от 4 май 2020 година за временното приемане на някои палестинци от държави — членки на Европейския съюз

5.5.2020   
               
               
                  BG
               
               
                  Официален вестник на Европейския съюз
               
               
                  L 142/5
               
            
         РЕШЕНИЕ (ОВППС) 2020/610 НА СЪВЕТА
         от 4 май 2020 година
         за временното приемане на някои палестинци от държави — членки на Европейския съюз
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 и член 31, параграф 1 от него,
         като има предвид, че:
         
                     (1)
                  
                  
                     На 18 юни 2018 г. Съветът прие Решение (ОВППС) 2018/882 (1), което предвижда удължаване с още 24 месеца на срока на валидност на националните разрешителни на някои палестинци за влизане и престой на територията на държавите членки, посочени в Обща позиция 2002/400/ОВППС на Съвета (2).
                  
               
                     (2)
                  
                  
                     Въз основа на оценка на прилагането на Обща позиция 2002/400/ОВППС Съветът намира за целесъобразно да удължи срока на валидност на тези разрешителни с още 24 месеца,
                  
               ПРИЕ НАСТОЯЩОТО РЕШЕНИЕ:
         
            Член 1
            Държавите членки, посочени в член 2 от Обща позиция 2002/400/ОВППС, удължават срока на валидност на националните разрешителни за влизане и престой, издадени съгласно член 3 от посочената обща позиция, с още 24 месеца, считано от 31 януари 2020 г.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 4 май 2020 година.
            
               
                  За Съвета
               
               
                  Председател
               
               G. GRLIĆ RADMAN
            
         
         
            (1)  Решение (ОВППС) 2018/882 на Съвета от 18 юни 2018 г. за временното приемане на някои палестинци от държави — членки на Европейския съюз, и за изменение на Обща позиция 2002/400/ОВППС (ОВ L 155, 19.6.2018 г., стр. 8).
         
            (2)  Обща позиция 2002/400/ОВППС на Съвета от 21 май 2002 г. относно временното приемане на някои палестинци от държави-членки на Европейския съюз (ОВ L 138, 28.5.2002 г., стр. 33).